CELEX: 62009CA0152
Language: lv
Date: 2010-11-11 00:00:00
Title: Lieta C-152/09: Tiesas (pirmā palāta) 2010. gada 11. novembra spriedums ( Verwaltungsgericht Schwerin (Vācija) lūgums sniegt prejudiciālu nolēmumu) — André Grootes/Amt für Landwirtschaft Parchim (Kopējā lauksaimniecības politika — Integrēta pārvaldīšanas un kontroles sistēma noteiktām atbalsta shēmām — Vienreizējo maksājumu shēma — Regula (EK) Nr. 1782/2003 — Tiesību uz maksājumu aprēķins — 40. panta 5. punkts — Lauksaimnieki, kas pārskata laikposmā ir pakļauti lauksaimniecības un vides saistībām — 59. panta 3. punkts — Vienotā maksājuma shēmas īstenošana reģionāli — 61. pants — Dažādas vienības vērtības par pastāvīgo ganību hektāriem un par jebkuru citu hektāru, par kuriem var pretendēt uz atbalstu)

15.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 13/7
            
         Tiesas (pirmā palāta) 2010. gada 11. novembra spriedums (Verwaltungsgericht Schwerin (Vācija) lūgums sniegt prejudiciālu nolēmumu) — André Grootes/Amt für Landwirtschaft Parchim
   
   (Lieta C-152/09) (1)
   
   (Kopējā lauksaimniecības politika - Integrēta pārvaldīšanas un kontroles sistēma noteiktām atbalsta shēmām - Vienreizējo maksājumu shēma - Regula (EK) Nr. 1782/2003 - Tiesību uz maksājumu aprēķins - 40. panta 5. punkts - Lauksaimnieki, kas pārskata laikposmā ir pakļauti lauksaimniecības un vides saistībām - 59. panta 3. punkts - Vienotā maksājuma shēmas īstenošana reģionāli - 61. pants - Dažādas vienības vērtības par pastāvīgo ganību hektāriem un par jebkuru citu hektāru, par kuriem var pretendēt uz atbalstu)
   2011/C 13/11
   Tiesvedības valoda — vācu
   
      Iesniedzējtiesa
   
   
      Verwaltungsgericht Schwerin
   
   
      Lietas dalībnieki pamata procesā
   
   
      Prasītājs: André Grootes
   
   
      Atbildētāja: Amt für Landwirtschaft Parchim
   
   
      Priekšmets
   
   Lūgums sniegt prejudiciālu nolēmumu — Verwaltungsgericht Schwerin — Padomes 2003. gada 29. septembra Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 1. lpp.), 40. panta 5. punkta interpretācija — Nosacījumi, ar kādiem lauksaimnieki, kas pārskata laikposmā ir pakļauti lauksaimniecības un vides pasākumiem, var prasīt, lai pamatsumma tiktu aprēķināta, pamatojoties uz kalendāro gadu pirms dalības minētajos pasākumos
   
      Rezolutīvā daļa:
   
   
               1)
            
            
               Padomes 2003. gada 29. septembra Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001, kas grozīta ar Padomes 2006. gada 20. februāra Regulu (EK) Nr. 319/2006, 40. panta 5. punkts ir jāinterpretē tādējādi, ka, ja attiecīgajā dalībvalstī ir noteiktas dažādas vienības vērtības ganību hektāriem un visiem pārējiem hektāriem, par kuriem var pretendēt uz atbalstu, piemērojot šīs regulas 61. pantu, lauksaimnieks, kuram šajā pantā paredzētajā atsauces datumā bija lauksaimniecības un vides saistības saskaņā ar Padomes 1992. gada 30. jūnija Regulu (EEK) Nr. 2078/92 par lauksaimniecības ražošanas metodēm, kas atbilst vides aizsardzības un lauku apvidu saglabāšanas prasībām, kuras ietilpst hronoloģiskā lauksaimniecības un vides pasākumu virknē, kuru mērķis ir pārveidot aramzemi pastāvīgās ganībās, ir tiesīgs lūgt, ka Regulas Nr. 1782/2003, kas grozīta ar Regulu Nr. 319/2006, 59. panta 3. punkta pirmajā daļā paredzētās tiesības tiek aprēķinātas, pamatojoties uz vienības vērtību, kas noteikta hektāriem, par kuriem var pretendēt uz atbalstu, kas nav ganību hektāri;
            
         
               2)
            
            
               Regulas Nr. 1782/2003, kas grozīta ar Regulu Nr. 319/2006, 40. panta 5. punkts, aplūkojot to kopsakarā ar šīs regulas 61. pantu, ir jāinterpretē tādējādi, ka tikai tad, ja pastāv cēloņsakarība starp aramzemes platības izmantošanas veida maiņu uz pastāvīgām ganībām un dalību lauksaimniecības un vides pasākumā, tas ļauj — tiesību uz maksājumu aprēķina kontekstā — neņemt vērā faktu, ka regulas 61. panta paredzētajā atsauces datumā šis zemes gabals tika izmantots kā pastāvīgas ganības;
            
         
               3)
            
            
               Regulas Nr. 1782/2003, kas grozīta ar Regulu Nr. 319/2006, 40. panta 5. punkts, aplūkojot to kopsakarā ar šīs regulas 61. pantu, ir jāinterpretē tādējādi, ka tā piemērošana nav pakārtota tam, vai lauksaimnieks, kurš ir iesniedzis lūgumu par vienoto maksājumu, ir tas pats, kurš ir mainījis attiecīgās platības izmantošanu.
            
         
      (1)  OV C 167, 18.07.2009.